**திதிஹாத்** (*Didihat*) என்பது இந்தியாவின் உத்தராகண்டம் மாநிலத்தின் பிதௌரகட் மாவட்டத்தில் அமைந்துள்ள ஒரு நகரம் மற்றும் நகராட்சி ஆகும்.  இது பிதௌரகட் மாவட்டத்தின் பதினொரு நிர்வாக துணைப்பிரிவுகளில் ஒன்றாகும். மேலும் அதன் நிர்வாக தலைமையகமாகவும் செயற்படுகின்றது. இந்த நகரம் 6522 மக்கட் தொகையை கொண்டுள்ளது. திதிஹாத் மாநில தலைநகர் தெஹ்ராதுனில் இருந்து 520 கிமீ (320 மைல்) தொலைவில் அமைந்துள்ளது.

வரலாறு
------

இன்றைய திதிஹாத் பகுதி வரலாற்று ரீதியாக சிராகோட்டின் நிலப்பிரபுத்துவ ராய்கா மல்லா மன்னர்களால் ஆளப்பட்டது. மலாய் நாத்தின் பண்டைய ஷிரகோட் கோயில் ராய்கா மன்னர்களால் கட்டப்பட்டது. ஹரி மல்லா மன்னரின் காலம் வரை இந்த பகுதி நேபாளத்தின் டோட்டி இராச்சியத்தின் கீழ் இருந்தது. பின்னர் கி.பி 1581 இல் சந்த் வம்ச ஆட்சியாளர் ருத்ரா சந்தின் காலத்தில் இப்பகுதி சந்த் ஆட்சியாளர்களின் கட்டுப்பாட்டில் வந்தது. இன்றும் திதிஹாட்டில் பண்டைய கோட்டை மற்றும் கோயில்களின் எச்சங்கள் சில உள்ளன.

1947 ஆம் ஆண்டில் ஐக்கிய மாகாணங்களின் அல்மோரா மாவட்டத்தில் திதிஹாத் தெஹ்ஸிலாக இருந்தது. இந்தியா பிரித்தானியாவிடம் இருந்து சுதந்திரம் பெற்ற பின் திதிஹாத் தெஹ்ஸிலும், அல்மோரா மாவட்டத்தின் பிற வடகிழக்கு பகுதிகளும் 1960 இல் புதிதாக உருவாக்கப்பட்ட பிதௌகரட் மாவட்டத்திற்கு மாற்றப்பட்டன. 2001-2011 ஆம் ஆண்டுகளில் 298 கிராமங்களை திதிஹாட் தெஹ்ஸிலிலிருந்து மாற்றுவதன் மூலம் புதிய தெஹ்ஸிலான பெரினாக் உருவாக்கப்பட்டது.

புவியியல்
---------

திதிஹாட் 29.97 ° வடக்கு 80.15 ° கிழக்கு இந்தியாவின் உத்தராகண்டம் மாநிலத்தின் பிதௌகரட் மாவட்டத்தில் கடல் மட்டத்திலிருந்து 1,725 ​​மீ (5,659 அடி) உயரத்தில் அமைந்துள்ளது. இது மாவட்ட தலைமையக பிதௌகரடிலிருந்து 54 கி.மீ (34 மைல்) தொலைவில் அமைந்துள்ளது.  இந்நகர் 4 கிமீ 2 (1.5 சதுர மைல்) பரப்பளவைக் கொண்டுள்ளது. ஒரு லட்சம் மற்றும் அதற்கு மேற்பட்ட மக்கட்தொகை கொண்ட அருகிலுள்ள நகரமான ஹால்ட்வானி (252 கிமீ (157 மைல்) தூரத்திலும், ஐந்து லட்சம் மற்றும் அதற்கு மேற்பட்ட மக்கட்தொகை கொண்ட அருகிலுள்ள நகரமான பரேலி 285 கிமீ (177 மைல்) தொலைவிலும் அமைந்துள்ளது.

புள்ளிவிபரங்கள்
---------------

2011 ஆம் ஆண்டு இந்திய சனத் தொகை கணக்கெடுப்பின்படி திதிஹாத் நகர் பஞ்சாயத்தின் சனத் தொகை 6,522 ஆகும். திதிஹாத் மக்களின் கல்வியறிவு விகிதம் 91.03% ஆகும். ஆண்களின் கல்வியறிவு 95.20% வீதமாகவும், பெண்களின் கல்வியிறிவு 86.44% வீதமாகவும் காணப்படுகின்றது. 2011 ஆம் ஆண்டில் திதிஹாத்தில் 1000 ஆண்களுக்கு 889 பெண்கள் என்ற பாலின விகிதம் உள்ளது. திதிஹாத்தின் பூர்வீக குடியினர் குமாவோனிஸ் மக்கள் ஆவார்கள். மக்கட்தொகையில் சுமார் 20.55% வீதமானோர் பட்டியல் சாதியினரைச் சேர்ந்தவர்கள்.

பொருளாதாரம்
-----------

திதிஹாத் பாரம்பரியமாக அருகிலுள்ள பகுதிகளைச் சேர்ந்த வணிகர்கள் வாரத்தின் ஒரு குறிப்பிட்ட நாளில் தங்கள் பொருட்களை விற்பனைக்கு கொண்டு வரும் இடமாக இருந்தது. திபெத்தில் இருந்து எடுத்து வரப்படும் கம்பளி மற்றும் உப்பு என்பன தானியங்களுக்காக பண்டமாற்று செய்யப்பட்டன. "குமாவோன் பட்டியல் பழங்குடியினர் மேம்பாட்டுக் கழகம்" இங்கு வாழும் பட்டியல் பழங்குடியினரின் பொருளாதார வளர்ச்சிக்காக திதிஹாத்தில் ஒரு "நிலவிரிப்பு மையம்", "போர்வை உற்பத்தி மையம்" மற்றும் "கம்பளி உற்பத்தி மற்றும் விற்பனை மையம்" ஆகியவற்றை நிறுவியது.

சான்றுகள்
---------

1. ↑  "District Nagar Panchayat, Nagar Panchayats in Uttarakhand" (PDF).
2. ↑  "District Profile: District of Pithoragarh, Uttarakhand, India".
3. ↑  "District Census Handbook Pithoragarh Part-A" (PDF).
4. ↑  Rawat, Ajay Singh. *Forest Management in Kumaon Himalaya: Struggle of the Marginalised People*. Indus Publishing. p. 30. ISBN 9788173871016.
5. ↑  Aggarwal, J. C.; Agrawal, S. P. *Uttarakhand: Past, Present, and Future*. Concept Publishing Company. p. 331. ISBN 9788170225720.
6. ↑  "District Census Handbook: Series 21, Uttar Pradesh".
7. 1 2  "Kailash Manasarovar: A Sacred Journey".
8. ↑  "Tribal Development in India: Programmes and Perspectives".

| * பா
* உ
* தொ

* உத்தராகண்டம்

 |
| --- |
| தலைநகரம்: **தேராதூன்** |
| புவியியல் | 
* சிவாலிக் மலை
* சன்ஸ்கார் மலைத்தொடர்
* ஓம் பர்வதம்
* மேரு
* நந்தா தேவி
* பஞ்சசூலி
* திரிசூலி
* நந்த குந்தி
* நீலகண்டம்
* கோமுகம்
* ஹரியின் சமவெளி
* தூன் பள்ளத்தாக்கு
* பாகீரதி ஆறு
* அலக்நந்தா ஆறு
* மந்தாகினி ஆறு
* தௌலிகங்கா ஆறு
* ரிஷிகங்கா ஆறு
* பிந்தர் ஆறு
* கோமதி ஆறு
* கோரி கங்கா நதி
* சாரதா ஆறு
* தெராய்
* நாகலப்பு
* புலி அருவி
* நைனித்தால் ஏரி
* வாசுகி தால் ஏரி
* லிபுலெக் கணவாய்
* மணா கணவாய்
* காலாபானி
* ரூப் குண்டம் ஏரி

 |
| வரலாறு | 
* உத்திராகண்ட வரலாறு
* குலிந்தப் பேரரசு
* கார்வால் நாடு
* குமாவுன் இராச்சியம்
* சிர்மூர் இராச்சியம்
* கலு சிங் மகரா
* இராணி கர்ணாவதி
* ஆங்கிலேய-நேபாளப் போர்
* சுகௌலி ஒப்பந்தம்

 |
| அரசு | 
* ஆளுநர்கள்
* அரசாங்கம்
* சட்டமன்றம்
* அரசின் சின்னம்
* முதலமைச்சர்கள்
* உயர்நீதிமன்றம்

 |
| கோட்டங்கள் | 
* கார்வால் கோட்டம்
* குமாவுன் கோட்டம்

 |
| மாவட்டங்கள் | 
1. அரித்துவார்
2. உத்தரகாசி
3. சமோலி
4. ருத்ரபிரயாக்
5. டெக்ரி கர்வால்
6. டேராடூன்
7. பௌரி கர்வால்
8. பித்தோரகர்
9. பாகேஸ்வர்
10. அல்மோரா
11. சம்பாவத்
12. நைனித்தால்
13. உதம்சிங் நகர்

 |
| நகரங்கள் | 
* அரித்துவார்
* டேராடூன்
* நைனித்தால்
* உத்தரகாசி
* அல்மோரா
* கோபேஷ்வர்
* ருத்ரபூர்
* பிதௌரகட்
* தனக்பூர்
* ஹல்துவானி-கொத்தகூடம்
* சிறீநகர்
* பௌரி

 |
| சிற்றூர்கள் | 
* பத்ரிநாத்
* ஜோஷி மடம்
* கங்கோத்ரி
* கேதார்நாத்
* யமுனோத்திரி
* தேவபிரயாகை
* ருத்திரப்பிரயாகை
* கர்ணபிரயாகை
* விஷ்ணுபிரயாகை
* நந்தபிரயாகை
* குப்தகாசி
* ருத்ரபூர்
* ரூர்க்கி
* தார்ச்சுலா
* திதிஹாத்
* நியு தெக்ரி
* பந்த்நகர்
* காசிபூர்

 |
| புனிதத் தலங்கள் | 
* அரித்துவார்
* ரிஷிகேஷ்
* பத்ரிநாத் கோயில்
* கேதார்நாத் கோயில்
* கங்கோத்திரி கோயில்
* யமுனோத்திரி கோயில்
* கதார்மல் சூரியக் கோயில்
* பாலேஸ்வரர் கோவில்
* பாகநாத் கோயில்
* மானசா தேவி கோயில், அரித்துவார்
* சண்டி தேவி கோயில், அரித்துவார்
* மாயா தேவி கோயில், அரித்துவார்
* ஜோஷி மடம்
* கௌரி குண்டம்
* அனுமான் சட்டி
* தபோவனம்
* ஆதி கைலாசம்
* பஞ்ச பிரயாகை
* பஞ்ச கேதார தலங்கள்
* பைஜ்நாத்

 |
| சுற்றுலாமலைவாழிடங்கள் | 
* டேராடூன்
* நைனிடால்
* முசோரி
* அல்மோரா
* மலர்ப் பள்ளத்தாக்கு தேசியப் பூங்கா
* கங்கோத்ரி தேசியப் பூங்கா
* கோவிந்த் பாசு விகார் காட்டுயிர் காப்பகம்
* பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா
* ராஜாஜி தேசியப் பூங்கா
* நந்தா தேவி தேசியப் பூங்கா
* நந்தாதேவி உயிர்க்கோளக் காப்பகம்
* ரூப் குண்டம்

 |
| போக்குவரத்து | 
* தார்ச்சுலா-லிபுலேக் சாலை
* தேசிய நெடுஞ்சாலை 58
* தேசிய நெடுஞ்சாலை 9
* தேசிய நெடுஞ்சாலை 109
* தேசிய நெடுஞ்சாலை 507

 |
| பிற | 
* இந்திய தொழில்நுட்பக் கழகம் ரூர்க்கி
* இந்திய வன ஆய்வு நிறுவனம்
* தபோவன் விஷ்ணுகாட் நீர் மின் நிலையம்
* தேரி அணை
* 1991 உத்தரகாசி நிலநடுக்கம்
* 2013 உத்தராகண்டம் வெள்ளம்
* 2021 உத்தராகண்டம் வெள்ளம்

 |
| இணையதளம் |  |